บทพิสูจน์ประธานาธิบดีบารัค โอบามา ว่ามีฝีไม้ลายมือทางการเมืองแค่ไหน?
คาดกันว่าการท้าทายประธานาธิบดีบารัค โอบามาทางการเมือง เกี่ยวกับเรื่องการปฎิรูปการบริบาลสุขภาพ และเรื่องการพัวพันของสหรัฐในอัฟกานิสถานใน
จะมีการพิสูจน์ให้เห็นว่า ท่านประธานาธิบดีมีฝีไม้ลายมือทางการเมืองแค่ไหนขณะที่ท่านประธานาธิบดีขบแก้การคัดค้านต่อต้านของฝ่ายริพับลิกัน และเรื่องที่ฝ่ายหัวเสรีนิยมในพรรคเดโมแครตแสดงความไม่พอใจเรื่องที่ท่านประธานาธิบดีพยายามเปลี่ยนท่าทีมายึดแนวสายกลางทางการเมืองนั้นมากยิ่งขึ้น เมื่อมองในแง่การเมืองในไม่ช้าประธานาธิบดีบารัคโอบามาจะตกอยู่ในสภาพหนีเสือปะจระเข้เมื่อพูดถึงเรื่องการพัวพันของสหรัฐในอัฟกานิสถานในอนาคต ฝ่ายรีพับลิกันในรัฐสภา กำลังเร่งท่านประธานาธิบดีให้เพิ่มกำลังทหารเพื่อให้แน่ใจว่าจะพิชิตข่ายงานก่อการร้ายอัล-ไคด้าและขบวนการทาเล็บบานได้สำเร็จ ส.ส.อเมริกันจากรัฐโอไฮโอ จอห์น โบเนอร์ผู้นำฝ่ายรีพับลิกันในสภาผู้แทนราษฎรกล่าวไว้ตอนนี้ว่า "ถ้าเราทอดทิ้งอัฟกานิสถานประเทศนั้นก็จะกลายเป็นแหล่งหลบภัยอันปลอดภัย ที่ขบวนการทาเล็บบันและข่ายงานก่อการร้ายอัล-ไคด้าจะใช้เป็นที่วางแผนและทำการโจมตีชาวอเมริกันมากขึ้น" แต่ท่านประธานาธิบดี ก็ประสพกับการที่ฝ่ายเดโมแครตหัวเสรีนิยมแสดงความวิตกเรื่องที่พวกเขามองเห็นว่า เป็นการที่สหรัฐถลำตัวพัวพันในอัฟกานิสถานมากขึ้นเรื่อยๆ ส.ว. อเมริกันจากรัฐมิชิแกน คาร์ล เลวินประธานของคณะกรรมาธิการฝ่ายกำลังรบแห่งวุฒิสภาอเมริกันกล่าวไว้ตอนนี้ว่า"ผมคิดว่ามีคนเป็นจำนวนมากในสหรัฐ ซึ่งผมไม่ทราบว่าเป็นจำนวนกี่เปอร์เซ็นต์แน่ที่คลางแคลงใจ เกี่ยวกับการที่สหรัฐถลำตัวพัวพันทางทหารในอัฟกานิสถานมากขึ้นเรื่อยๆนี้" รัฐบาลประธานาธิบดีโอบามา กำลังพิจารณาทบทวนยุทธศาสตร์ของอเมริกาในอัฟกานิสถานอยู่และเรื่องที่ฝ่ายซ้ายวิตกว่า ทหารสหรัฐจะจมปลักอยู่ในประเทศนั้นจะเป็นเรื่องหนึ่งที่นำมาถกอภิปรายกันในกรุงวอชิงตัน ผู้สังเกตการณ์ทางการเมือง ที่ทำงานให้กับหนังสือพิมพ์นิวยอร์ก เดลี่ นิวส์ มานาน ทอม ดีแฟรงก์ซึ่งเป็นแขกรับเชิญมาร่วมรายการประเด็นข่าวของ วอยซ ออฟอเมริกาอยู่เป็นประจำกล่าวไว้ตอนนี้ว่า "การตัดสินใจส่งทหารอเมริกันไปเสริมกำลัง จะทำให้กิดบาดหมางใจกับพวกหัวเสรีนิยมแห่งพรรคเดโมแครตจำนวนมากที่ต้องการให้สหรัฐถอนออกจากอิรัก และอยากเห็นสหรัฐถอนออกจากอัฟกานิสถานเช่นกันเรื่องนี้เป็นปัญหาทางการเมืองที่แท้จริงปัญหาหนึ่ง" ประธานาธิบดีโอบามา วิงวอนให้สมาชิกรัฐสภาของทั้งสองพรรคร่วมงานกันเพื่อผ่านร่างกฎหมายเกี่ยวกับการปฏิรูปการบริบาลสุขภาพแต่โดนพวกหัวอนุรักษ์นิยมแห่งพรรครีพับลิกันต่อต้านอย่างเหนียวแน่นขณะนี้เชื่อกันว่า ท่านประธานาธิบดีนอกจากจะต้องตกลงประนีประนอมกับฝ่ายรีพับลิกันให้ได้แล้วก็ยังมีท่าว่าจะต้องตกลงประนีประนอมกับพวกนิยมทางสายกลาง แห่งพรรคเดโมแครตให้ได้ด้วย ตามความเห็นของนักวิเคราะห์ทางการเมืองนอร์มออนสตีน ร่างกฎหมายที่เป็นผลจากการประนีประนอมนี้ ย่อมจะทำให้พวกหัวเสรีนิยมที่สนับสนุนท่านประธานาธิบดีพากันผิดหวังเพราะพวกเขาคิดว่านี่เป็นโอกาสทองของพวกเขา ที่จะทำให้มีการเปลี่ยนแปลงแก้ไขอย่างกว้างขวางที่สุด ผู้เชี่ยวชาญจำนวนมากคาดการณ์ว่า พวกหัวเสรีนิยมแห่งพรรคเดโมแครตจะยอมถอยฉะในการอภิปรายเรื่องการบริบาลสุขภาพในท้ายที่สุดโดยหวังว่าจะมีการผ่านกฎหมายที่มีการปฏิรูปในบางลักษณะ ซึ่งจะช่วยท่านประธานาธิบดีและฝ่ายเดโมแครตในการเลือกตั้งสมาชิกรัฐสภากลางสมัยในปีหน้าและในการเลือกตั้งประธานาธิบดีครั้งต่อไปในปีพุทธศักราช2555 ประธานาธิบดีโอบามาชนะการเลือกตั้งเมื่อปีที่แล้วโดยได้รับความสนับสนุนของผู้มีสิทธิออกเสียงที่ไม่สังกัดพรรคใดและที่ถือแนวสายกลางแต่ผลของการสำรวจความคิดเห็นของชาวอเมริกันเมื่อเร็วๆ นี้พบว่า กลุ่มดังกล่าวสนับสนุนท่านประธานาธิบดีน้อยลงและผู้เชี่ยวชาญจำนวนมากเชื่อว่าการที่จะทำให้พวกถือแนวสายกลางหันกลับมา สนับสนุนท่านประธานาธิบดีใหม่ขึ้นอยู่กับว่า ท่านประสพชัยชะนะในการอภิปรายถกเถียงเกี่ยวกับเรื่องการบริบาลสุขภาพหรือไม่?